Nr. C 162/10 De Europæiske Fællesskabers Tidende 3. 7. 90 
STATSSTØTTE 
C 43/86 ex NN 69/86 
(Frankrig) 
(Artikel 92 til 94 i Traktaten om Oprettelse af Det Europæiske Økonomiske Fællesskab) 
(90/C 162/08) 
Meddelelse til medlemsstaterne og andre interesserede 
parter vedrørende fire forskellige støtteforanstaltninger, 
som den franske regering påtænker at gennemføre til 
fordel for en virksomhed, der fremstiller vaskemaskiner 
og komfurer i Revin. 
Ved nedennævnte skrivelse har Kommissionen meddelt 
den franske regering sin beslutning om at afslutte den 
procedure, der blev indledt den 4. august 1986 ('). 
Ved skrivelse af 4. august 1986 (SG(86) D/9463) 
meddelte Kommissionen den franske regering, at den 
havde besluttet at indlede proceduren i EØF-Traktatens 
artikel 93, stk. 2, med hensyn til en formodet støtte til 
ovennævnte virksomhed. 
Den franske regering fremsatte sine bemærkninger ved 
skrivelser af 27. august 1986, 12. november 1986, 20. 
oktober 1987 og 1. juli 1988. Tre andre medlemsstater 
og en erhvervssammenslutning fremsatte deres syns­
punkter, som blev meddelt den franske regering ved skri­
velse af 20. september 1989. 
Det fremgår af sagsakterne, at der i selskabet Usines et 
Fonderies Arthur Martin (UFAM), som i 1976 blev over­
taget af den svenske Electroluxkoncern, i 1986 blev 
indskudt ny kapital til et beløb på 450 mio. ffr., alene 
foretaget af moderselskabet. 
Samme år blev der truffet beslutning om en omstrukture­
ringsplan, som bl.a. omfattede opførelse af en ny fabrik i 
Revin til fremstilling af en ny vaskemaskinemodel. 
Omstruktureringsplanen medførte tillige en nedskæring 
af produktionskapaciteten for vaskemaskiner med toppå­
fyldning og frontalpåfyldning på 18 til 30 %. 
Den franske regering har besluttet at yde støtte til 
nævnte investeringer med et beløb på 247,5 mio ffr. (36 
mio ECU) gennem følgende interventioner: 
— et tilskud på 38 mio ffr. 
— indefrysning af lokal erhvervsskat i 4 år — et lån fra Fonds Industriel de modernisation (FIM) 
på 145 mio ffr. 
— et indgreb fra Fonds national de l'Emploi vedrørende 
en solidaritetskontrakt for nedsættelse af den ugent­
lige arbejdstid. 
Hvad angår solidaritetskontrakten, vedrører denne den 
faktiske nedsættelse af den ugentlige arbejdstid. Den 
indgås uden forskelsbehandling og uden regionale eller 
sektoriale hensyn, og den danner grundlaget for en 
finansiel udligning af virkningerne af nedsættelsen af den 
ugentlige arbejdstid, som skal bidrage til at forbedre 
beskæftigelsessituation i Frankrig. Kommissionen har 
besluttet, at dette indgreb ikke udgør støtte. 
Hvad angår kapitaltilskuddet på 38 mio ffr., ydes dette i 
overensstemmelse med kriterierne og målsætningerne for 
landsplanlægningspræmien (PAT), eftersom Revin er 
beliggende i departementet Ardennes, som ifølge 
Kommissionens beslutning af 10. oktober 1984 er beret­
tiget til støtte i henhold til PAT-ordningen. 
Indefrysningen af erhvervsskatten, som de lokale 
myndigheder har besluttet, udgør en supplerende støtte 
til PAT. 
Endelig hvad angår FIM-lånet på 145 mio ffr., som blev 
frigivet i to lige store trancher i 1986 og 1987, og som er 
forbundet med en rentegodtgørelse på henholdsvis 1 % 
og 1,2 °/o, kan dette i kraft af sin art ikke siges at 
bidrage til at løse problemer i vanskeligt stillede regioner. 
Der er tale om et konkret tilfælde af anvendelse af en 
generel ordning til fremme af innovation i industrien. 
Kommissionen besluttede den 19. december 1984 at 
tillade FIM-ordningen forudsat at den i overensstem­
melse med artikel 93, stk. 3, på forhånd fik anmeldt 
væsentlige enkelttilfælde. 
Kommissionen konstaterer i nærværende sag, at den 
støttede investering må betragtes som væsentlig og 
beklager, at den franske regering har misligholdt sine 
forpligtelser i henhold til artikel 93, eftersom den i maj 
1986 havde udbetalt den første rate på 72,5 mio ffr. af 
lånet til UFAM og resten i april 1987 uden at afvente en 
endelig beslutning fra Kommissionens side. 
(') EFT nr. C 310 af 4. 12. 1986, s. 6. Kommissionen har besluttet, at undtagelsesbestemmel­
serne i EØF-Traktatens artikel 92, stk. 3, litra c), kan 
3. 7. 90 De Europæiske Fællesskabers Tidende Nr. C 162/11 
bringes i anvendelse på FIM-lånet. Den har i særde­
leshed taget hensyn til de innoverende elementer i 
produktionsanlæggene i Revin, og i de dér fremstillede 
vaskemaskiner, samt til nedskæringen af produktionska­
paciteten og den omstændighed, at den kumulerede 
nettosubventionsækvivalent af de tre støttetyper holdes 
under PAT-grænsen på 17 °/o, som Kommissionen har 
godkendt for Revin. Kommissionen har derfor besluttet at afslutte den 
indledte procedure i henhold til EØF-Traktatens artikel 
93, stk. 2. 
De øvrige medlemsstater og andre interesserede parter 
vil blive underrettet om denne beslutning ved offentlig­
gørelse af denne skrivelse i De Europæiske Fællesskabers 
Tidende.